মুহাম্মদ জসীমউদ্দীন রহমানী

মুফতি মুহাম্মদ জসিমুদ্দিন রহমানী হলেন একজন বাংলাদেশি ইসলামি পণ্ডিত, খতিব, ইমাম এবং বক্তা। ২০১৩ খ্রিস্টাব্দে তার ব্যাপারে আল কায়েদার কথিত সহযোগী সংগঠন আনসারুল্লাহ বাংলা টিমের একজন আধ্যাত্মিক প্রধান হবার অভিযোগ করা হয় এবং ১২ আগস্ট তাকে গ্রেফতার করা হয়। এর পরে আদালত তাকে সন্ত্রাসবিরোধী আইনে অভিযুক্ত করে কারাগারে প্রেরণ করেন। যদিও তিনি সরাসরি কোনো হত্যা অথবা সহিংসতায় জড়িত ছিলেন না; তবে নাস্তিকদের হত্যার পক্ষে তিনি মত দিয়েছিলেন বলে তার বয়ান বা ধর্মীয় আলোচনায় অনুপ্রাণিত হয়ে হত্যাকাণ্ড ঘটানো হয়ে থাকতে পারে এমন অভিযোগে তাকে ১২ বছর কারাদণ্ড দেওয়া হয়। ২০২৪ সালের আগস্টে তিনি মুক্তি পান। রহমানী বরগুনা সদর উপজেলার হেউলিবুনিয়া গ্রামে একটি মুসলিম পরিবারে জন্ম গ্রহণ করেন। একটি স্থানীয় মাদ্রাসায় হিফয পড়াশোনা সমাপ্ত করে তিনি ১৯৯০ সালে জামিয়া কুরআনিয়া আরাবিয়া লালবাগ মাদরাসা হতে দাওরায়ে হাদিস সমাপ্ত করেন। এরপর তিনি দারুল উলুম দেওবন্দে পড়াশোনা করেন এবং হায়দারাবাদের একটি মাদরাসা হতে মুফতি ডিগ্রি অর্জন করেন। তার স্ত্রী তাসলিমা বেগম তাকে তালাক দিয়েছিলেন। তিনি বাংলাদেশের ঢাকায় অবস্থিত হাতেমবাগ জামে মসজিদের ইমাম ছিলেন। তিনি বাংলাদেশ ও এর বাইরেরও পড়াশোনা করেছেন। তিনি আল-কায়েদার নেতা আনোয়ার আল-আওলাকির দ্বারা অনুপ্রাণিত ছিলেন বলে অভিযোগ করা হয়। আনসারুল্লাহ বাংলা টিম নামে একটি ওয়েবসাইটে তার বার্তা প্রচার করত, যার সার্ভার পাকিস্তানে অবস্থিত। আনসারুল্লাহ বাংলা টিম বাংলাদেশে অনেক নাস্তিক হত্যার দায় স্বীকার করে। যেহেতু আনসারুল্লাহ বাংলা টিম তার বিভিন্ন বয়ান প্রচার করত, তাই অভিযোগ করা হয় যে, তিনি এর সাথে সম্পৃক্ত ছিলেন। মোহাম্মদপুরে তার একটি মাদ্রাসা রয়েছে। ঢাকা বিশ্ববিদ্যালয় এবং নর্থ সাউথ বিশ্ববিদ্যালয়ের অনেক শিক্ষার্থী রাহমানির মাদ্রাসায় যাতায়াত করতেন বলে অভিযোগ রয়েছে। মোহাম্মদ রেজওয়ানুল আহসান নাফিস নামে একজন নিয়মিত তার মাদ্রাসায় বয়ান শুনত, যে নিউ ইয়র্কের ফেডারেল রিজার্ভ ব্যাংকে বোমা হামলার চেষ্টা করার অভিযোগে বর্তমান মার্কিন যুক্তরাষ্ট্রে কারাগারে রয়েছে। জসিমউদ্দীন রহমানীকে ২০১৩ সালের ১২ই আগস্ট বরগুনা থেকে গ্রেফতার করা হয়। তিনি প্রায় ১২ বছর কারাদণ্ড ভোগ করেছেন। ডক্টর মু্হাম্মদ ইউনূসের নেতৃত্বাধীন অন্তর্বর্তীকালীন সরকারের সময় তিনি সন্ত্রাস সংক্রান্ত সমস্ত মামলায় জামিন পান এবং ২০২৪ সালের আগস্টে তাকে মুক্তি দেওয়া হয়। তিনি আহমেদ রাজীব হায়দার হত্যা মামলায় উসকানিদাতা আসামী হিসেবে কারাগারে ছিলেন। "প্যারোলে মুক্তি পেয়ে বোনের জানাজায় আনসারুল্লার প্রধান জসীম"। desh.tv। সংগ্রহের তারিখ ১৮ আগস্ট ২০২৪।  Dhakatimes24.com। "আনসারুল্লাহর প্রধান জসিম উদ্দিন রাহমানী জামিনে মুক্ত"। Dhakatimes News। সংগ্রহের তারিখ ২০২৪-০৮-২৬।  "ঢাকা ট্রিবিউন আর্কাইভ"।  "ঢাকা ট্রিবিউন আর্কাইভ"।  "Ansarullah Bangla Team chief freed on bail"। The Daily Star (ইংরেজি ভাষায়)। ২০২৪-০৮-২৭। সংগ্রহের তারিখ ২০২৪-০৮-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) আতিক, সৈয়দ (১৪ আগস্ট ২০১৩)। "জঙ্গিরা আবার মাথাচাড়া দিচ্ছে নতুন কৌশলে"। দৈনিক যুগান্তর। সংগ্রহের তারিখ ২৭ আগস্ট ২০২৪।  Anand, Geeta; Manik, Julfikar Ali (৮ জুন ২০১৬)। "Bangladesh Says It Now Knows Who's Killing the Bloggers"। The New York Times। সংগ্রহের তারিখ ১৪ নভেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Preaching militancy, building network"। The Daily Star। ১৪ আগস্ট ২০১৩। সংগ্রহের তারিখ ১৪ নভেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Khan, Tamanna; Das, Subir (২০১৩-০৮-১৪)। "Progressive force its prime target"। The Daily Star (ইংরেজি ভাষায়)। সংগ্রহের তারিখ ২০২৩-০৮-২১।  Manik, Julfikar Ali (২০১৩-০৮-১৪)। "Preaching militancy, building network"। The Daily Star (ইংরেজি ভাষায়)। সংগ্রহের তারিখ ২০২৩-০৮-২১।  "Ansarullah chief Mufti Jasim, jailed over murder of blogger Rajib, freed on bail"। Bdnews24.com (ইংরেজি ভাষায়)। সংগ্রহের তারিখ ২০২৪-০৮-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)